— Справа ў тым, што цяжка параўноўваць, таму што ў кожным расейскім горадзе была свая публіка, свой клуб, свае ўмовы выступаў. Калі мы ехалі ў тур, магчыма, у нас былі некаторыя сумненьні. Але ў выніку, па колькасьці людзей, якія прыходзілі на канцэрты, па аддачы публікі мы былі задаволены рэзультатам. Калі ўсё-такі параўноўваць, то ў шматлікіх расейскіх гарадах наведвальнасьць лакальных канцэртаў усё ж ніжэй, чым у Беларусі. Але, з іншага боку, мы можам параўноўваць толькі зь Менскам, таму я магу быць неабектыўны. Наогул, людзі падобныя характарам.